અમદાવાદ: પાલનપુર-દિયોદર રોડ પર ગઈ કાલે સાંજે સર્જાયેલા એક ગમખ્વાર અકસ્માતમાં વીસનગરના દંપતીનું ગંભીર ઈજા થવાના કારણે ઘટનાસ્થળે જ મોત થયું હતું જ્યારે ચાર જણાને ગંભીર ઈજાઓ પહોંચતાં તમામને સારવાર માટે ખસેડવામાં અાવ્યા છે. પ્રાપ્ત માહિતી પ્રમાણે અા અંગેની વિગત એવી છે કે વીસનગર ખાતે રહેતા પ્રજાપતિ પરિવારના સભ્યો લોકાચાર માટે ઈન્ડિગો કારમાં લાખણી તાલુકાના લવાણા ગામે જવા નીકળ્યા હતા ત્યારે પાલનપુર-દિયોદર રોડ પર મુલકપર ગામના પાટિયા પાસે રોડ પર કૂતરું અાવી જતાં કૂતરાને બચાવવા જતાં ચાલકે સ્ટિયરિંગ પરનો કાબૂ ગુમાવ્યો હતો અને કાર જોરદાર ધડાકા સાથે ઝાડ સાથે અથડાતાં અા અકસ્માત સર્જાયો હતો, જેમાં સવિતાબહેન અને ગિરધરભાઈ સહિત ત્રણનાં મોત થયા હતા જ્યારે ચારને ગંભીર ઈજા થઈ હતી.